UGDYMO PROCESO NUOTOLINIU BŪDU ORGANIZAVIMO TVARKA VILNIAUS MARTYNO MAŽVYDO PROGIMNAZIJOJE

1.Nuo 2020 m. kovo 30 d. ugdymo procesas vykdomas nuotoliniu būdu pagal esamą pamokų tvarkaraštį.

2. Ugdymo apskaita tvarkoma ir visa informacija skelbiama tik TAMO dienyne.

3. Mokytojai TAMO dienyne suveda pamokų duomenis: nurodo pamokų temas, detalizuoja klasės darbą, užduotis bei namų darbus, jeigu jie skiriami. Atliktas namų darbų užduotis mokiniai turi atsiųsti/įkelti iki mokytojo nurodyto laiko į TAMO dienyną arba į kitą mokytojo nurodytą aplinką.

4. Dalyko mokytojas išsiunčia mokomąją medžiagą (tos dienos išvakarėse pagal esamą pamokų tvarkaraštį, bet ne vėliau 20 val.) arba nurodo konkretų vadovėlio puslapį (puslapius) **ir skiria užduotis ir vertinimo būdus.**

5. Mokytojas, gavęs mokinio darbą, jį įvertina ir įrašo į TAMO dienyną pažymį būtent į trečiadienio pamoką (kad tėvai žinotų už ką gautas pažymys, galima parašyti ir komentarus). Mokinio darbas neatsiųstas/neįkeltas iki mokytojo nurodyto laiko yra nevertinamas. Mokytojas turi galimybę užduočių atlikimo laiką pratęsti.

6. Mokytojas, norėdamas paaiškinti plačiau, papildomai turėtų išsiųsti TAMO dienyne kartu ir papildomą medžiagą, pvz. PowerPoint formatu ar Word, ar nurodant nuorodas į internetinius puslapius, EMA, Eduka ar Youtubą.

7. Mokytojas, norėdamas susitikti su mokiniais Online:

a) siunčia laišką tėvams ir mokiniams, siūlydamas susitikimo laiką.

b) jeigu mokytoja gavo atsakymą iš daugumos mokinių, kad **jie sutinka**, tuomet organizuoja pokalbius MicrosoftTeams, pažymėdama dienyne, kad ši pamoka, kuri buvo pagal tvarkaraštį ketvirtadienį 8.00 (vyko MicrosoftTeams ketvirtadienį balandžio 2 d. 16.30).

c) jeigu kiti mokiniai negalėjo prisijungti tuo metu, siūlome organizuoti Online susitikimus (MicrosoftTeams) nors ir mažai grupei vaikų kitu laiku.

d) pagal poreikį galite organizuoti tokias Online pamokas ir kelis kartus per savaitę.

e) jeigu siūlomu laiku mokiniai Online dirba su kitu mokytoju, mokytoja pasiūlo kitą laiką.

8. Mokiniams mokytojai savo pamokų metu turi būti pasiekiami TAMO dienynu. Mokiniai raštu mokytojams gali užduoti klausimus tik TAMO dienyne. Mokytojas privalo į klausimus atsakyti per dieną.

9. Mokiniai privalo kiekvieną dieną prieš pamoką prisijungti prie TAMO dienyno, perskaityti pateiktą informaciją ir atlikti nurodytas užduotis. Apie 2 kartus neprisijungusį mokinį prie TAMO dienyno mokytojas siunčia informaciją socialinei pedagogei ir klasės vadovui.

10. Tėvų konsultacijos vyksta mokyklos tinklalapyje nurodytu konsultacijų laiku : <http://www.mmazvydas.lt/?cat=157>

11. Mokinius ir tėvus konsultuos dėl:

11.1 TAMO dienyno – Kristina Jūraitė, dienynas@mmazvydas.lt

11.2 Dėl MicrosoftTeams programos instaliavimo ir kompiuterinių ryšių - inžinierė Eglė Jūraitytė, egle.juraityte@mmazvydas.lt

12.Visa aktuali informacija dėl nuotolinio darbo yra Savivaldybės puslapyje <https://svietimas.vilnius.lt/>

13. Nuotolinio mokymosi metu privaloma laikytis etikos principų, asmens duomenų apsaugos reikalavimų bei neperduoti suteiktų prisijungimų ir mokomosios medžiagos tretiesiems asmenims